b'\n_START_ARTICLE_\nRoald Dahl\n_START_SECTION_\n\xc5\xbdivljenje\n_START_PARAGRAPH_\nMed letoma 1929 in 1932 je obiskoval Reptonsko \xc5\xa1olo, med 1936 in 1945 pa je slu\xc5\xbeboval v Kraljevem vojnem letalstvu. Leta 1953 se je poro\xc4\x8dil s Patricijo Neal, imela sta pet otrok.\n_START_SECTION_\nDela\n_START_PARAGRAPH_\nSvetovno znan je predvsem zavoljo leposlovja za otroke. Zanje je napisal \xc5\xa1tevilne zgodbe in tri pesni\xc5\xa1ke zbirke._NEWLINE_Veliko del njegovih knjig je prevedenih v sloven\xc5\xa1\xc4\x8dino in so tudi pri na\xc5\xa1em bralstvu - tako pri otrocih kot pri odraslih - zelo iskano in brano \xc4\x8dtivo: Jakec in breskev velikanka (1961), \xc4\x8carli in tovarna \xc4\x8dokolade (1964), \xc4\x8carli in veliko stekleno dvigalo (1967), \xc4\x8cudoviti lisjak (1970), Danny, prvak sveta (1975), Veliki dobrodu\xc5\xa1ni velikan (1982), \xc4\x8carovnice (1983), Matilda (1988), Odvratne rime (1982), Grav\xc5\xbea (2007)..._NEWLINE_Po mnogih njegovih zgodbah so bili posneti risani in igrani filmi: Willy Wonka & The Chocolate Factory (1971), Danny, Champion of the World (1989), The BFG (1989), The Witches (1990), Matilda (1996), James and the Giant Peach (1996), Charlie and the Chocolate Factory (2005), Fantastic Mr. Fox (2009).'